CELEX: 52011DP0540
Language: ro
Date: 2011-12-01 00:00:00
Title: Modificarea Regulamentului de procedură în privința codului de conduită a deputaților în Parlamentul European în materie de interese financiare și conflicte de interese Decizia Parlamentului European din 1 decembrie 2011 privind modificarea Regulamentului de procedură în privința codului de conduită a deputaților în Parlamentul European în materie de interese financiare și conflicte de interese (2011/2174(REG))

11.6.2013   
            
            
               RO
            
            
               Jurnalul Oficial al Uniunii Europene
            
            
               CE 165/70
            
         Joi, 1 decembrie 2011Modificarea Regulamentului de procedură în privința codului de conduită a deputaților în Parlamentul European în materie de interese financiare și conflicte de interese
   P7_TA(2011)0540
   Decizia Parlamentului European din 1 decembrie 2011 privind modificarea Regulamentului de procedură în privința codului de conduită a deputaților în Parlamentul European în materie de interese financiare și conflicte de interese (2011/2174(REG))
   2013/C 165 E/11
   
      Parlamentul European,
   
               —
            
            
               având în vedere scrisoarea Președintelui din 31 august 2011,
            
         
               —
            
            
               având în vedere recomandarea comunicată membrilor Conferinței președinților de Grupul de lucru al Biroului pentru codurile de conduită și recomandarea Biroului privind codul de conduită a deputaților în Parlamentul European, adoptată de Birou la 6 iulie 2011 și de Conferința președinților la 7 iulie 2011,
            
         
               —
            
            
               având în vedere Protocolul nr. 7 privind privilegiile și imunitățile Uniunii Europene,
            
         
               —
            
            
               având în vedere articolele 211, 212 și 215 din Regulamentul de procedură,
            
         
               —
            
            
               având în vedere raportul Comisiei pentru afaceri constituționale (A7-0386/2011),
            
         
               1.
            
            
               hotărăște să aducă Regulamentului său de procedură modificările de mai jos;
            
         
               2.
            
            
               încredințează Secretarului General sarcina de a adapta în consecință anexa X din Regulamentul de procedură, corelând trimiterile la anexa I cu dispozițiile corespunzătoare ale noii versiuni a anexei I ce decurge din prezenta decizie;
            
         
               3.
            
            
               hotărăște că aceste modificări intră în vigoare la 1 ianuarie 2012;
            
         
               4.
            
            
               ia act de faptul că, având în vedere reconstituirea organelor Parlamentului la mijlocul legislaturii, în conformitate cu Regulamentul de procedură, comitetul consultativ prevăzut la articolul 7 din Codul de conduită care figurează la anexa I la Regulament, astfel cum va rezulta din prezenta decizie, nu va putea fi instituit înainte de sfârșitul lunii ianuarie 2012; hotărăște, prin urmare, că deputații vor dispune de 90 de zile după intrarea în vigoare a codului de conduită pentru a-și prezenta declarația de interese financiare prevăzută la articolul 4 al acestui cod și că declarațiile depuse în temeiul dispozițiilor Regulamentului în vigoare la data adoptării prezentei decizii vor rămâne valabile până la expirarea termenului menționat mai sus; hotărăște, în plus, că aceste ultime dispoziții se vor aplica, de asemenea, tuturor deputaților al căror mandat va intra în vigoare în cursul aceleași perioade;
            
         
               5.
            
            
               încredințează Președintelui sarcina de a transmite prezenta decizie, spre informare, Consiliului, Comisiei și parlamentelor statelor membre.
            
         
               TEXTUL ÎN VIGOARE
            
            
               AMENDAMENTUL
            
         
               
                  Amendamentul 1
               
            
         
               
                  Regulamentul de procedură al Parlamentului European
               
               
                  Articolul 9 – alineatul 1 – paragraful 1
               
            
         
               1.   Parlamentul elaborează norme în materie de transparență privind interesele financiare ale membrilor săi, 
                     care sunt anexate
                   la prezentul regulament.
            
            
               (1)   Parlamentul elaborează norme în materie de transparență privind interesele financiare ale membrilor săi, 
                     sub forma unui cod de conduită adoptat cu majoritatea membrilor care îl compun, în conformitate cu articolul 232 din Tratatul privind funcționarea Uniunii Europene, și anexat
                   la prezentul regulament.
            
         
               
                  Amendamentul 2
               
            
         
               
                  Regulamentul de procedură al Parlamentului European
               
               
                  Articolul 19
               
            
         
               Hotărând cu o majoritate de trei cincimi din voturile exprimate, reprezentând cel puțin trei grupuri politice, Conferința președinților poate propune Parlamentului să pună capăt mandatului Președintelui, al unui vicepreședinte, al unui chestor, al președintelui sau vicepreședintelui unei comisii, al președintelui sau vicepreședintelui unei delegații interparlamentare sau al oricărui alt titular al unui mandat, ales în Parlament, în cazul în care consideră că deputatul în cauză a comis o abatere gravă. Parlamentul 
                     aprobă propunerea
                   cu o majoritate de două treimi din voturile exprimate, reprezentând majoritatea membrilor care îl compun.
            
            
               Hotărând cu o majoritate de trei cincimi din voturile exprimate, reprezentând cel puțin trei grupuri politice, Conferința președinților poate propune Parlamentului să pună capăt mandatului Președintelui, al unui vicepreședinte, al unui chestor, al președintelui sau vicepreședintelui unei comisii, al președintelui sau vicepreședintelui unei delegații interparlamentare sau al oricărui alt titular al unui mandat, ales în Parlament, în cazul în care consideră că deputatul în cauză a comis o abatere gravă. Parlamentul 
                     ia o decizie cu privire la această propunere
                   cu o majoritate de două treimi din voturile exprimate reprezentând majoritatea membrilor care îl compun.
            
         
                
            
            
               
                  
                     În cazul în care un raportor încalcă dispozițiile codului de conduită a deputaților în Parlamentul European în materie de interese financiare și conflicte de interese, anexat la prezentul Regulament de procedură, comisia care l-a numit poate, la inițiativa Președintelui și la propunerea Conferinței președinților, să pună capăt mandatului acestuia. Majoritățile prevăzute la primul alineat se aplică mutatis mutandis la fiecare etapă a procedurii.
                  
               
            
         
               
                  Amendamentul 3
               
            
         
               
                  Regulamentul de procedură al Parlamentului European
               
               
                  Articolul 32 – alineatul 2
               
            
         
               (2)   Grupările de acest tip nu se pot implica în activități care pot genera confuzii în raport cu activitățile oficiale ale Parlamentului sau ale organelor sale. Sub rezerva respectării condițiilor prevăzute în normele privind constituirea unor astfel de grupări, astfel cum au fost adoptate de Birou, grupurile politice pot facilita activitățile intergrupurilor punându-le la dispoziție sprijin logistic. 
                     Astfel de
                   grupări 
                     declară
                   orice sprijin 
                     extern, în conformitate cu anexa I.
                  
               
            
            
               (2)   Grupările de acest tip nu se pot implica în activități care pot genera confuzii în raport cu activitățile oficiale ale Parlamentului sau ale organelor sale. Sub rezerva respectării condițiilor prevăzute în normele privind constituirea unor astfel de grupări, astfel cum au fost adoptate de Birou, grupurile politice pot facilita activitățile intergrupurilor punându-le la dispoziție sprijin logistic.
            
         
                
            
            
               
                  
                     Aceste
                   grupări 
                     sunt obligate să declare
                   orice sprijin, 
                     în numerar sau în natură (de exemplu, asistența pentru secretariat), care, dacă ar fi fost oferit deputaților în mod individual, ar fi trebuit să fie declarat în conformitate cu anexa I.
                  
               
            
         
                
            
            
               
                  
                     Chestorii țin un registru al declarațiilor menționate la al doilea paragraf. Acest registru este publicat pe site-ul de internet al Parlamentului. Chestorii adoptă modalitățile referitoare la aceste declarații.
                  
               
            
         
               
                  Amendamentul 4
               
            
         
               
                  Regulamentul de procedură al Parlamentului European
               
               
                  Articolul 153 – alineatul 3 – litera d
               
            
         
               
                           (d)
                        
                        
                           supunerea în atenția Conferinței președinților, în conformitate cu articolul 19, a unei propuneri de suspendare sau de retragere a mandatului sau a mandatelor 
                                 elective
                               deținute în Parlament.
                        
                     
            
               
                           (d)
                        
                        
                           supunerea în atenția Conferinței președinților, în conformitate cu articolul 19, a unei propuneri de suspendare sau de retragere a mandatului sau a mandatelor deținute în Parlament.
                        
                     
         
               
                  Amendamentul 5
               
            
         
               
                  Regulamentul de procedură al Parlamentului European
               
               
                  Anexa I – titlu
               
            
         
               
            
            
               
            
         
               
                  Amendamentul 6
               
            
         
               
                  Regulamentul de procedură al Parlamentului European
               
               
                  Anexa I – articolele 1 – 4
               
            
         
               
                  Articolul 1
               
               
                  
                     (1)
                     
                     În momentul luării cuvântului în fața Parlamentului sau a unuia dintre organele acestuia sau dacă este propus raportor, orice deputat care are un interes financiar direct în cazul aflat în discuție trebuie să semnaleze oral acest lucru.
                  
               
               
                  
                     (2)
                     
                     Înainte de a putea fi desemnat în mod valabil drept titular al unui mandat în Parlament sau într-unul dintre organele acestuia, în conformitate cu articolele 13, 191 sau 198 alineatul (2) din regulament, sau înainte de a lua parte la o delegație oficială în conformitate cu articolele 68 sau 198 alineatul (2) din regulament, orice deputat trebuie să completeze în mod corespunzător declarația prevăzută la articolul (2).
                  
               
               
                  Articolul 2
               
               
                  
                     Chestorii țin un registru în care orice deputat declară personal și cu exactitate:
                  
               
               
                           
                              
                                 (a)
                              
                           
                        
                        
                           
                              
                                 activitățile profesionale și orice altă funcție sau activitate remunerată;
                              
                           
                        
                     
                           
                              
                                 (b)
                              
                           
                        
                        
                           
                              
                                 orice indemnizație obținută pentru exercitarea unui mandat în alt parlament;
                              
                           
                        
                     
                           
                              
                                 (c)
                              
                           
                        
                        
                           
                              
                                 susținerea financiară, în personal sau materiale, care se adaugă mijloacelor furnizate de Parlament și care sunt alocate deputatului în cadrul activităților sale politice de către terți, cu menționarea identității acestora;
                              
                           
                        
                     
                  
                     În timpul exercitării mandatului, deputaților le este interzis să primească orice donație sau liberalitate.
                  
               
               
                  
                     Declarațiile în registru se fac pe propria răspundere a deputatului și se actualizează de îndată ce apar modificări și se reînnoiesc cel puțin anual. Deputații sunt pe deplin răspunzători în ceea ce privește transparența intereselor lor financiare.
                  
               
               
                  
                     Biroul poate formula periodic o listă cu elementele care, în viziunea sa, trebuie declarate în registru.
                  
               
               
                  
                     În cazul în care un deputat, după ce i s-a solicitat în mod corespunzător, nu respectă obligația de a prezenta o declarație în sensul literelor (a) și (b), deputatul este invitat din nou de către Președinte să furnizeze declarația respectivă în termen de două luni. În cazul în care termenul este depășit fără ca deputatul să fi furnizat declarația respectivă, în procesul-verbal al primei zile din fiecare perioadă de sesiune de după depășirea termenului, i se publică numele deputatului, împreună cu menționarea încălcării. În cazul în care deputatul refuză, chiar și după publicarea încălcării, să furnizeze declarația, Președintele aplică dispozițiile articolului 153 din regulament în scopul suspendării deputatului în cauză.
                  
               
               
                  
                     Președinții grupurilor de deputați, fie că este vorba despre intergrupuri sau despre alte grupuri neoficiale de deputați, sunt obligați să declare orice sprijin, în bani sau în natură (de exemplu, asistență în materie de secretariat) care, în cazul în care ar fi fost oferit deputaților în mod individual, ar fi trebuit declarat în temeiul prezentului articol.
                  
               
               
                  
                     Chestorii au obligația de a ține registrul și de a elabora modalitățile de declarare a oricărui sprijin extern de către grupurile respective.
                  
               
               
                  Articolul 3
               
               
                  
                     Registrul este public.
                  
               
               
                  
                     Registrul poate fi consultat electronic de către public.
                  
               
               
                  Articolul 4
               
               
                  
                     Deputații respectă, în ceea ce privește declarația de avere, obligațiile care le sunt impuse de legislația statului membru în care au fost aleși.
                  
               
            
            
               
                  
                     eliminat
                  
               
            
         
               
                  Amendamentul 7
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 1 (nou)
               
            
         
                
            
            
               
                  Articolul 1
               
               
                  Principii generale
               
               
                  
                     În exercițiul funcțiunii, deputații în Parlamentul European:
                  
               
               
                           
                              
                                 (a)
                              
                           
                        
                        
                           
                              
                                 se orientează și acționează cu respectarea următoarelor principii generale de conduită: acțiunea dezinteresată, integritatea, transparența, conștiinciozitatea, cinstea, responsabilitatea și respectarea reputației Parlamentului;
                              
                           
                        
                     
                           
                              
                                 (b)
                              
                           
                        
                        
                           
                              
                                 acționează doar în interesul general, fără a obține sau a încerca să obțină vreun avantaj financiar direct sau indirect sau vreun alt beneficiu.
                              
                           
                        
                     
         
               
                  Amendamentul 8
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 2 (nou)
               
            
         
                
            
            
               
                  Articolul 2
               
               
                  Principalele îndatoriri ale deputaților
               
               
                  
                     În cadrul mandatului lor, deputații în Parlamentul European:
                  
               
               
                           
                              
                                 (a)
                              
                           
                        
                        
                           
                              
                                 nu încheie nicio înțelegere pentru a acționa sau vota în interesul unei terțe persoane fizice sau juridice, care le-ar putea compromite libertatea de vot astfel cum este consacrată la articolul 6 din Actul din 20 septembrie 1976 privind alegerea deputaților în Parlamentul European prin vot universal direct și la articolul 2 din Statutul deputaților în Parlamentul European;
                              
                           
                        
                     
                           
                              
                                 (b)
                              
                           
                        
                        
                           
                              
                                 nu solicită, nu acceptă și nu primesc niciun avantaj financiar direct sau indirect, și niciun alt beneficiu în schimbul exercitării unei influențe sau al unui vot asupra unui act legislativ, unei propuneri de rezoluție, unei declarații scrise sau al adresării unor întrebări Parlamentului sau comisiilor sale, și fac dovada unei maxime scrupulozități pentru a evita orice situație susceptibilă de a fi asimilată corupției.
                              
                           
                        
                     
         
               
                  Amendamentul 9
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 3 (nou)
               
            
         
                
            
            
               
                  Articolul 3
               
               
                  Conflictele de interese
               
               
                  
                     (1)
                     
                     Există un conflict de interese atunci când un deputat în Parlamentul European are un interes personal care ar putea influența nepermis exercitarea funcțiilor sale de deputat. Nu există conflict de interese atunci când deputatul beneficiază de un avantaj din simplul fapt că face parte din populație ca ansamblu sau dintr-o categorie extinsă de persoane.
                  
               
               
                  
                     (2)
                     
                     Orice deputat care constată că se expune unui conflict de interese ia imediat măsurile necesare pentru a remedia acest lucru, în conformitate cu principiile și dispozițiile prezentului cod de conduită. În cazul în care nu poate rezolva conflictul de interese, deputatul semnalează acest lucru în scris Președintelui. În cazurile ambigue, deputatul poate solicita, cu titlu confidențial, avizul comitetului consultativ pentru conduita deputaților, instituit prin articolul 7.
                  
               
               
                  
                     (3)
                     
                     Fără a aduce atingere alineatului (2), înainte de a se exprima sau de a vota în plen sau în cadrul organelor Parlamentului, sau atunci când sunt propuși ca raportori, deputații comunică orice conflict de interese, real sau potențial, în legătură cu chestiunea examinată, în cazul în care acesta nu rezultă în mod clar din informațiile declarate în conformitate cu articolul 4. Comunicarea respectivă se adresează în scris sau oral președintelui în cursul dezbaterilor parlamentare în cauză.
                  
               
            
         
               
                  Amendamentul 10
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 4 (nou)
               
            
         
                
            
            
               
                  Articolul 4
               
               
                  Declarația deputaților
               
               
                  
                     (1)
                     
                     Din rațiuni de transparență, deputații în Parlamentul European prezintă Președintelui o declarație de interese financiare pe propria răspundere, înaintea încheierii primei perioade de sesiune de după alegerile pentru Parlamentul European (sau, în cursul legislaturii, în termen de 30 de zile de la preluarea funcției în Parlament), utilizând formularul adoptat de Birou în conformitate cu articolul 9. Deputații informează Președintele cu privire la orice schimbare care ar putea avea o influență asupra celor declarate, în termen de 30 de zile de la schimbarea respectivă.
                  
               
               
                  
                     (2)
                     
                     Declarația de interese financiare include următoarele informații, furnizate de o manieră precisă:
                  
               
               
                           
                              
                                 (a)
                              
                           
                        
                        
                           
                              
                                 activitățile profesionale ale deputatului în ultimii trei ani dinaintea preluării funcției în Parlament, precum și participarea sa, în aceeași perioadă, la comitete sau consilii de administrație din întreprinderi, organizații neguvernamentale, asociații sau orice alt organism cu personalitate juridică;
                              
                           
                        
                     
                           
                              
                                 (b)
                              
                           
                        
                        
                           
                              
                                 orice indemnizație obținută pentru exercitarea unui mandat în alt parlament;
                              
                           
                        
                     
                           
                              
                                 (c)
                              
                           
                        
                        
                           
                              
                                 orice activitate periodică remunerată exercitată de deputat în paralel cu exercitarea funcțiilor, ca salariat sau ca lucrător independent;
                              
                           
                        
                     
                           
                              
                                 (d)
                              
                           
                        
                        
                           
                              
                                 participarea la comitete sau consilii de administrație din întreprinderi, organizații neguvernamentale, asociații sau orice alt organism cu personalitate juridică, ori exercitarea oricărei alte activități externe de către deputat, indiferent dacă se primește sau nu o remunerație;
                              
                           
                        
                     
                           
                              
                                 (e)
                              
                           
                        
                        
                           
                              
                                 orice activitate externă ocazională remunerată (inclusiv scrierile de autor, conferințe sau expertize), în cazul în care remunerația totală depășește 5 000 EUR pe an calendaristic;
                              
                           
                        
                     
                           
                              
                                 (f)
                              
                           
                        
                        
                           
                              
                                 participarea la o întreprindere sau un parteneriat, în cazul în care există eventuale repercusiuni asupra politicii publice sau în cazul în care această participare conferă deputatului o influență semnificativă asupra activității organismului în cauză;
                              
                           
                        
                     
                           
                              
                                 (g)
                              
                           
                        
                        
                           
                              
                                 orice susținere financiară, în personal sau materiale, care se adaugă mijloacelor furnizate de Parlament și care este acordată deputatului în cadrul activităților sale politice de către terți, cu menționarea identității acestora;
                              
                           
                        
                     
                           
                              
                                 (h)
                              
                           
                        
                        
                           
                              
                                 orice alt interes financiar care ar putea avea o influență asupra exercitării funcțiilor de deputat.
                              
                           
                        
                     
                  
                     Veniturile periodice încasate de deputat, corespunzând fiecăruia dintre elementele declarate în conformitate cu primul paragraf, sunt plasate într-una din următoarele categorii:
                  
               
               
                           —
                        
                        
                           
                              
                                 între 500 și 1 000 EUR pe lună;
                              
                           
                        
                     
                           —
                        
                        
                           
                              
                                 între 1 001 și 5 000 EUR pe lună;
                              
                           
                        
                     
                           —
                        
                        
                           
                              
                                 între 5 001 și 10 000 EUR pe lună;
                              
                           
                        
                     
                           —
                        
                        
                           
                              
                                 peste 10 000 EUR pe lună.
                              
                           
                        
                     
                  
                     Orice alt venit încasat de deputat, legat de elementele declarate în conformitate cu primul paragraf, se calculează pe an, se împarte la 12 și se încadrează într-una dintre categoriile stabilite la al doilea paragraf.
                  
               
               
                  
                     (3)
                     
                     Informațiile furnizate Președintelui în conformitate cu prezentul articol se publică pe site-ul internet al Parlamentului într-o formă ușor accesibilă.
                  
               
               
                  
                     (4)
                     
                     Deputații nu pot fi aleși în funcții în Parlament sau în organele acestuia, nu pot fi numiți raportori și nu pot participa la delegații oficiale dacă nu au prezentat declarația de interese financiare.
                  
               
            
         
               
                  Amendamentul 11
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 5 (nou)
               
            
         
                
            
            
               
                  Articolul 5
               
               
                  Cadouri sau avantaje similare
               
               
                  
                     (1)
                     
                     Deputații în Parlamentul European nu acceptă cadouri sau avantaje similare în exercițiul funcției, cu excepția celor oferite din curtoazie care au o valoare aproximativă sub 150 EUR sau a celor oferite din curtoazie atunci când reprezintă Parlamentul în mod oficial.
                  
               
               
                  
                     (2)
                     
                     Orice cadou oferit deputaților, în conformitate cu alineatul (1), atunci când reprezintă Parlamentul în mod oficial, este transmis Președintelui și tratat în conformitate cu măsurile de aplicare stabilite de Birou în temeiul articolului 9.
                  
               
               
                  
                     (3)
                     
                     Dispozițiile alineatelor (1) și (2) nu se aplică rambursărilor cheltuielilor de deplasare, cazare și diurnelor deputaților sau plăților directe ale acestor cheltuieli de către părți terțe atunci când deputații participă, în urma unei invitații și în exercitarea funcției, la orice eveniment organizat de terți.
                  
               
               
                  
                     Domeniul de aplicare a acestui alineat, în special normele de asigurare a transparenței, se precizează în măsurile de aplicare stabilite de Birou în temeiul articolului 9.
                  
               
            
         
               
                  Amendamentul 12
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 6 (nou)
               
            
         
                
            
            
               
                  Articolul 6
               
               
                  Activitățile foștilor deputați
               
               
                  
                     Foștii deputați în Parlamentul European care se angajează profesional în activități de lobby sau de reprezentare care au legătură directă cu procesul decizional al Uniunii nu pot beneficia pe toată durata acestui angajament de facilitățile acordate foștilor deputați, în conformitate cu normele stabilite în acest scop de Birou (1).
                  
               
            
         
               
                  Amendamentul 13
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 7 (nou)
               
            
         
                
            
            
               
                  Articolul 7
               
               
                  Comitetul consultativ pentru conduita deputaților
               
               
                  
                     (1)
                     
                     Se înființează un Comitet consultativ pentru conduita deputaților („Comitetul consultativ”).
                  
               
               
                  
                     (2)
                     
                     Comitetul consultativ este alcătuit din cinci membri numiți de Președinte, la începutul mandatului său, dintre membrii birourilor și coordonatorii Comisiei pentru afaceri constituționale și Comisiei pentru afaceri juridice, ținând cont de experiența deputaților și de echilibrul politic.
                  
               
               
                  
                     Fiecare membru al comitetului consultativ preia președinția o dată la șase luni, prin rotație.
                  
               
               
                  
                     (3)
                     
                     Președintele numește, de asemenea, la începutul mandatului său, membrii de rezervă ai comitetului consultativ, unul pentru fiecare grup politic nereprezentat în comitetul consultativ.
                  
               
               
                  
                     În cazul în care se presupune că prezentul cod de conduită a fost încălcat de către un membru al unui grup politic nereprezentat în comitetul consultativ, membrul de rezervă în cauză devine al șaselea membru cu drepturi depline în comitetul consultativ pentru examinarea presupusei încălcări.
                  
               
               
                  
                     (4)
                     
                     La cererea unui deputat, comitetul consultativ îi oferă, în mod confidențial și în termen de 30 de zile calendaristice, orientări pentru interpretarea și aplicarea dispozițiilor prezentului cod de conduită. Deputatul în cauză are dreptul de a se baza pe aceste orientări.
                  
               
               
                  
                     La cererea Președintelui, Comitetul consultativ evaluează, de asemenea, cazurile în care există suspiciuni de încălcare a prezentului cod de conduită și consiliază Președintele în privința eventualelor măsuri care trebuie luate.
                  
               
               
                  
                     (5)
                     
                     Comitetul consultativ poate solicita, după consultarea Președintelui, avizul unor experți externi.
                  
               
               
                  
                     (6)
                     
                     Comitetul consultativ publică un raport anual referitor la activitățile sale.
                  
               
            
         
               
                  Amendamentul 14
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 8 (nou)
               
            
         
                
            
            
               
                  Articolul 8
               
               
                  Procedura în caz de eventuale încălcări ale codului de conduită
               
               
                  
                     (1)
                     
                     În cazul în care există motive pentru a presupune că un deputat în Parlamentul European a încălcat prezentul cod de conduită, Președintele poate informa Comitetul consultativ.
                  
               
               
                  
                     (2)
                     
                     Comitetul consultativ examinează circumstanțele presupusei încălcări și poate audia deputatul în cauză. Pe baza concluziilor sale, adresează Președintelui o recomandare cu privire la o eventuală decizie.
                  
               
               
                  
                     (3)
                     
                     În cazul în care, luând în considerare această recomandare, Președintele ajunge la concluzia că deputatul respectiv a încălcat codul de conduită, acesta audiază deputatul și adoptă o hotărâre motivată prin care stabilește o sancțiune, pe care o aduce la cunoștința deputatului.
                  
               
               
                  
                     Sancțiunea pronunțată poate consta într-una sau mai multe dintre măsurile menționate la articolul 153 alineatul (3) din Regulamentul de procedură.
                  
               
               
                  
                     (4)
                     
                     Deputatul în cauză are la dispoziție căile de atac interne stabilite la articolul 154 din Regulamentul de procedură.
                  
               
               
                  
                     (5)
                     
                     După expirarea termenelor prevăzute la articolul 154 din Regulamentul de procedură, orice sancțiune impusă unui deputat este anunțată în plen de către Președinte și publicată vizibil pe site-ul Parlamentului pe întreaga durată a legislaturii.
                  
               
            
         
               
                  Amendamentul 15
               
            
         
               
                  Regulamentul de procedură al Parlamentului European
               
               
                  Anexa I (nouă) – articolul 9 (nou)
               
            
         
                
            
            
               
                  Articolul 9
               
               
                  Punerea în aplicare
               
               
                  
                     Biroul adoptă măsurile de aplicare ale prezentului cod de conduită, inclusiv o procedură de control și, dacă este cazul, actualizează sumele menționate la articolele 4 și 5.
                  
               
               
                  
                     Biroul poate prezenta propuneri de revizuire a prezentului cod de conduită.
                  
               
            
         
      (1)  
         Decizia Biroului din 12 aprilie 1999.